Acțiunea filmului are loc în Serbia în vara anului 1914, în timpul Primului Război Mondial. Filmul prezintă marșul forțat al unei baterii de artilerie sârbă către Muntele Cer din vestul Serbiei pentru a se confrunta cu trupele austro-ungare care invadaseră țara prin traversarea râului Drina și apoi rezistența eroică a militarilor sârbi în Bătălia de pe Muntele Cer (15-24 august 1914), urmată de alungarea forțelor invadatoare peste Drina. Bătălia de pe Muntele Cer a fost o luptă emblematică a Primului Război Mondial, reprezentând primă victorie a Antantei în războiul împotriva Puterilor Centrale.